Health News In Urdu صحت سے متعلق خبریں - Latest Health Updates - Page623 - Page 623
Health News In Urdu - Page 623 gebeure meer + lees nuus vermaak leer kos aankondiging godsdiens litnet wordpress Intiem Tydskrif
Basiese maniere. Dit klink dalk simpel, maar wanneer laas het jy vir haar die kardeur oopgemaak? Wanneer laas het jy vir hom behoorlik dankie gesê? As dit ’n skaarste geraak het, kan dit vandag ’n dramatiese impak maak! Mees onlangse inskrywings
30 Dae van voorspel – Dag 28 30 Dae van voorspel – Dag 27 30 Dae van voorspel – Dag 26 Wen ‘n MatsiMela geskenkpak! 30 Dae van voorspel – Dag 25 Pasgetroud en dolverlief ’n Tree-vir-tree plan vir elke huwelik Wanneer vriendskappe ’n probleem is . . . 30 Dae van voorspel – Dag 24 Jy is mos ‘n Plain Jane… Hierdie bladsy is 'n wyser na: Home » Artikels » Hoe leer ek my kind lees en skryf? » Hoe leer ek my kind lees en skryf?
Hoe leer ek my kind lees en skryf? 6
Baie nuwe tuisskoolma’s wonder of hulle dit gaan regkry om self hulle kinders te leer lees en skryf. Soos een ma vir my skryf: “My kind wil graag leer lees, maar ek het nie ŉ idee hoe om haar te leer nie.” En ŉ ander een: “J is veronderstel om volgende jaar om Gr1 te wees en hierdie mamma is so bang ek kan hom nie leer lees en skryf nie. Kan jy dit nou glo? Maar ek is vrek bang! Skoonma hou my met valk-oë dop. Sy is ŉ oud onnie …”
Ek het by gesoute tuisskoolma, Willemien Kruger, oor leer lees gaan kers opsteek.
Willemien was op haar dag ŉ bedryfsingenieur, maar die afgelope twintig jaar tuisskool sy haar drie kinders. Sy is die skepper van Omvattend Afrikaans, ŉ volledige taalprogram vir Graad 1 tot 3.
Sover ek weet is sy ook die enigste Suid-Afrikaanse tuisskoler wat ŉ internasionale kursus op die mark het. Nogal oor Suid-Afrikaanse kuns.
Ek dink ŉ mens kan met ŉ geruste hart sê Willemien weet waarvan sy praat!
Met haar instemming en medewete het ek deur twee van haar artikels gegaan en ŉ uittreksel gemaak wat jou sal help om met meer vertroue te begin om jou kind te leer lees en skryf.
Dogtertjies toon gewoonlik vroeër as seuns ŉ belangstelling in lees. Gewoonlik begin seuns darem hier teen sewe, agt ook in lees belangstel.
Skole verwag van kinders om op 7 jaar te leer lees. Die gemiddelde, normale ouderdom kan egter so jonk wees as 4 jaar en so oud as 11 jaar.
Laat jou altyd deur jou kind se EIE TEMPO lei.
Doen liewer elke dag ŉ bietjie leeswerk (10 tot 15 minute) as om een dag per week vir ŉ hele uur te werk.
Moenie haastig wees om so gou as moontlik al die klanke vir jou kind te leer nie, werk liewer stadig deur die klanke en hersien gereeld.
Aan die begin is die lesery alles behalwe perfek. Dis normaal. Wees geduldig.
Laat jou kind tegelykertyd leer skryf en lees.
Hou aan om vir jou kinders voor te lees. Dit help met woordeskat. Maar ook dat hulle die struktuur van die taal goed leer ken. Dit hoef nie net stories te wees nie. Lees oor enigiets waarin hulle belangstel.
Memoriseer gedigte of stukke uit die Bybel. Wonderlik vir breinontwikkeling.
Stel ŉ voorbeeld. Sien jou kinders jou ooit lees?
Wil jou kind al speel-speel lees deur boeke vas te hou en kastig om te blaai?
Kan jou kind al lekker vlot gesels?
Kan jou kind instruksies uitvoer?
Geniet en onthou jou kind stories, rympies en liedjies?
Kan jou kind ŉ storie opmaak uit prentjies?
Kan jou kind al vir die duur van ŉ storie konsentreer?
Kan jou kind prentjies met die regte kleure en vorms beskryf?
Kan jou kind ŉ storie in die regte volgorde terugvertel?
Kan jou kind die ooreenkomste en verskille tussen dinge raaksien en beskryf?
Ken jou kind haar eie naam en kan dit dalk self skryf?
Kan jou kind klanke, letters en simbole wat jy op papier maak namaak?
Is jou kind se oog-hand-koördinasie goed ontwikkel?
Leer lees: die 3 belangrikste metodes
1. Fonetiese metode
Met die fonetiese metode word al die klanke geleer sodat die kind enige woord kan lees deur die klanke en klankkombinasies te klank.
Met hierdie metode bou die kind ŉ woordeskat op van geheelwoorde wat hy kan lees en eien.
3. Kombinasie van die twee
Die meeste leesprogramme gebruik ŉ kombinasie van die twee metodes. Soos Willemien verduidelik: “Mens moet die klanke ken om enige woord te lees, maar bou in elk geval uiteindelik ŉ reeks woorde op, wat jy herken en wat dus maak dat jy vinniger kan lees.”
Leer lees: die 4 fases waarin mens leer
1. Leer ken
Memoriseer hoe lyk (prentjie) en hoe klink (klank) die 23 letters van die alfabet wat Afrikaans meestal gebruik. Klankkaarte is hier goud werd. Laat jou kinders die letters skryf ook.
Ekstra wenk: ŉ Baie lekker skryfmedium is daardie klein versierballetjies — hundreds and thousands in Engels. Koop dit grootmaat en gooi dit in ŉ ou skinkbord uit en laat jou kinders hulle letters daarin oefen. Skud die skinkbord ŉ slag en jy begin elke keer oor. My kinders was mal oor die tekstuur van versierseltjies. (En om dit te eet … stouterds!)
2. Leer saamvoeg
Leer nou dat as mens klanke saamvoeg, jy woorde kan maak. Vorm stadig ŉ woord soos k-a-t sodat jou kind kan hoor en sien wat gebeur. Speel gereeld ŉ speletjie soos Krabbel met drie-letter-woorde.
3. Leer dekodeer
Leer om woorde reg uit te spreek, met ander woorde leer om te dekodeer. Hierdie fase is baie soos die eerste fase, maar nou met meer klanke en kombinasies (ook tweeklanke soos ui en oe). In hierdie fase help dit om heel woorde, wat moeilik is om te klank, te leer. “Wees geduldig, want hierdie fase kan langer neem as verwag,” waarsku Willemien.
4. Leer vlot lees
Leer vlot en met begrip lees. Hierdie fase kan jare duur. Ondersteun jou kind se woordeskat deur veral uit nie-fiksie boeke ook voor te lees dat hy “groot” woorde ook kan leer ken en nie bang is om hulle te lees nie.
Hoe kies mens die regte program om te leer lees?
“Die belangrike is dat jy gemaklik daarmee moet wees en dit iets moet wees wat jy kan verstaan en uitvoer,” sê Willemien.
Sy voeg ook hierdie raad by wat soos musiek in tuisskoolma’s se ore is: “… kurrikulums kan aangepas word, bygevoeg word en selfs verander word om by jou styl te pas.”
En dis hoekom ons nie in die noute van CAPS ingedruk wil word nie, of hoe?
Wat is volgens Willemien die beste boek oor leer lees?
A home start in reading deur Ruth Beechick. Hierdie boek is deel van Beechick se Three R’s reeks en is beskikbaar by die meeste aanlynboekwinkels.
As jy Willemien se twee artikels in hulle geheel wil lees, dis hier beskikbaar op haar webwerf.
Jy kan op haar webwerf ook meer uitvind oor haar produkte en hoe om dit te bestel.
Maar wat doen ek as my kind sukkel om te lees … of selfs dalk disleksie het?
Lees dan hierdie wonderlike artikel deur Janet Kieswetter. Dit gaan oor die pad wat sy en haar dogtertjie met disleksie gestap het. Ek dink dit gaan oneindig baie vir talle ma’s beteken.
6 thoughts on “Hoe leer ek my kind lees en skryf?”
Stella November 14, 2018 at 12:39 nm
Ek is op soek na leswenke vir graad 4 en 6. Dankie!
marisa November 14, 2018 at 3:46 nm
Hallo Stella. Jy kan gerus oorweeg om in te skryf vir my gratis miniskryfkursus Woorde met Woema. Graad 4 en 6 is ‘n goeie ouderdom daarvoor.
Philancia Braaft November 30, 2018 at 9:34 vm
Hi ek is opsoek na spel,lees en klanke wenke vir graad 3 asb
marisa November 30, 2018 at 2:47 nm
Hallo Philancia. Ek dink Pinterest gaan die maklikste wees om sulke inligting op te spoor. Probeer hierdie bord van my: https://www.pinterest.com/marisa1haasbroek/leer-afrikaans/
Melissa Januarie 15, 2019 at 2:20 nm
My dogter is 7 sy is nou in graad 1 sy ken haar klankr maar sukkel om woord te vorm hoe maak ek
marisa Januarie 15, 2019 at 3:14 nm
Hallo Melissa! Jou dogter is nog baie jonk en dit klink of sy klaar goed vaar. Die volgende stadium is dat sy klanke leer vermeng. Wees geduldig, dit kan soms ‘n rukkie vat. Hierdie twee artikels behoort jou te help.